|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2023.gada 29.jūnijā** | **Nr. GND/2023/558** |
|  | **(protokols Nr.9; 3.p)** |

**Par Dz. A. reģistrēšanu Gulbenes novada pašvaldības**

**dzīvokļu jautājumu risināšanas reģistrā**

Gulbenes novada pašvaldības dokumentu vadības sistēmā 2023.gada 9.jūnijā ar reģistrācijas numuru GD/5.4/23/1247-A reģistrēts **….**(turpmāk – iesniedzējs), deklarētās dzīvesvietas nav, faktiskā dzīvesvieta: ….. 2023.gada 9.jūnija iesniegums, kurā izteikts lūgums reģistrēt iesniedzēju dzīvokļu jautājumu risināšanas reģistrā. Iesniedzējs savu lūgumu pamato ar faktu, ka dzīvo kopā ar dzīvesbiedri, bet abiem ir anulēta deklarētā dzīvesvietas. Iepriekš dzīvojis sociālajā dzīvojamā mājā “Blomīte”, Ozolkalnā, Beļavas pagastā, Gulbenes novadā. Pašlaik mitinās adresē: “Lauksaimniecības Skola 5A”, Jaungulbene, Jaungulbenes pagasts, Gulbenes novads.

Pašvaldību likuma 4.panta pirmās daļas 10.punkts nosaka, ka viena no pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.

Likuma “Par palīdzību dzīvokļa jautājumu risināšanā” (turpmāk – Palīdzības likums) 5.pants nosaka, ka lēmumu par palīdzības sniegšanu dzīvokļa jautājumu risināšanā pieņem attiecīgās pašvaldības dome vai tās deleģēta institūcija, ievērojot šā likuma noteikumus un pašvaldības domes saistošos noteikumus, 6.panta pirmā daļa nosaka, ka persona, kura vēlas saņemt palīdzību (izņemot 13.pantā, 27.1 panta pirmajā daļā un 27.2 panta pirmajā daļā minēto palīdzību), iesniedz attiecīgajai pašvaldībai rakstveida iesniegumu, kurā norādāmi iespējamie personai vēlamie palīdzības veidi, un dokumentus, kas apliecina, ka šī persona ir tiesīga saņemt palīdzību.

Iesniedzējs iesniegumam nav pievienojis dokumentus, kā arī Gulbenes novada pašvaldības rīcībā nav informācijas, kas apliecinātu iesniedzēja atbilstību kādai no Palīdzības likuma 13. vai 14.pantā noteiktajām personu kategorijām, kurām palīdzība dzīvokļa jautājumu risināšanā sniedzama neatliekami vai kuras ar dzīvojamo telpu nodrošināmas pirmām kārtām.

Palīdzības likuma 15.pants nosaka, ka pašvaldības dome savos saistošajos noteikumos var noteikt arī citas personu kategorijas, kuras nav minētas šā likuma [13.](https://likumi.lv/doc.php?id=56812#p13)un [14.pantā](https://likumi.lv/doc.php?id=56812#p14) un kurām sniedzama palīdzība, izīrējot dzīvojamo telpu.

Gulbenes novada domes 2020.gada 30.janvāra saistošo noteikumu Nr.2 “Par palīdzību dzīvokļa jautājuma risināšanā” 8.3.apakšpunkts nosaka, ka vispārējā kārtībā palīdzības saņemšanai, izvērtējot konkrētos apstākļus un izskatot dzīvojamās telpas nepieciešamību, var tikt reģistrētas trūcīgas vai maznodrošinātas personas (ģimenes), kuru deklarētā dzīvesvieta Gulbenes novada administratīvajā teritorijā ir bijusi nepārtraukti vismaz trīs gadus.

Pēc Gulbenes novada pašvaldībā esošās informācijas iesniedzējs bija nodrošināts ar dzīvojamo platību sociālajā dzīvojamā mājā “Blomīte”. Iesniedzējs vairākkārtīgi mutiski tika brīdināts par sociālās dzīvojamās mājas “Blomīte” iekšējās kārtības noteikumu neievērošanu. Gulbenes novada pašvaldībā 2023.gada 21.martā tika reģistrēts iesniedzēja iesniegums ar lūgumu lauzt dzīvojamās telpas īres līgumu un iesniegumā norādīts, ka dzīvesvietu meklēts pats.

Veicot apsekošanu konstatēts, ka iesniedzējs patvarīgi mitinās adresē “Lauksaimniecības Skola 5A”, Jaungulbene, Jaungulbenes pagasts, Gulbenes novads.

Atbilstoši Iedzīvotāju reģistra datiem iesniedzējs kopš 1985.gada 14.marta ir deklarējis savu dzīvesvietu Gulbenes novada administratīvajā teritorijā.

Iesniedzējam ir piešķirts trūcīgas mājsaimniecības (personas) statuss no 2023.gada 1.janvāra, ko apliecina Gulbenes novada sociālā dienesta izziņa Nr.SD2.12/23/122.

Pārbaudot Valsts vienotajā datorizētajā zemesgrāmatā un Nekustamā īpašuma valsts kadastrā esošās ziņas, netika konstatēta informācija par iesniedzējam piederošiem nekustamajiem īpašumiem.

Ņemot vērā minēto, pamatojoties uz likuma “Par palīdzību dzīvokļa jautājumu risināšanā” 5.pantu, 6.panta pirmo daļu, 15.pantu, Pašvaldību likuma 4.panta pirmās daļas 10.punktu, Gulbenes novada domes 2020.gada 30.janvāra saistošo noteikumu Nr.2 “Par palīdzību dzīvokļu jautājumu risināšanā” 8.3.apakšpunktu un Sociālo un veselības jautājumu komitejas ieteikumu, atklāti balsojot: ar 12 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, Gulbenes novada dome NOLEMJ:

1. REĢISTRĒT …. Gulbenes novada pašvaldības dzīvokļu jautājumu risināšanas 1.reģistrā 2.grupā ar kārtas Nr. 43.

2. Lēmuma izrakstu nosūtīt:

2.1. …..;

2.2. Gulbenes novada Jaungulbenes pagasta pārvaldei, juridiskā adrese: “Gulbīts”, Gulbītis, Jaungulbenes pagasts, Gulbenes novads, LV-4420.

Gulbenes novada domes priekšsēdētājs A.Caunītis

Sagatavoja: Ligita Slaidiņa